***อ็อดแท็กซี่*** (ญี่ปุ่น: オッドタクシー; โรมาจิ: *Oddo Takushī*) เป็นซีรีส์อนิเมะโทรทัศน์ญี่ปุ่น มีฉากเป็นโลกของสัตว์ที่เป็นมานุษยรูปนิยม เล่าเรื่องราวของวอลรัสคนขับรถแท็กซี่ชื่อโอโดคาวะ ผู้มักสนทนากับลูกค้าที่ใช้บริการและได้รู้เรื่องราวแปลกประหลาดและลึกลับจำนวนมากที่เกิดขึ้นในกรุงโตเกียว รวมถึงคดีการหายตัวไปอย่างแปลกประหลาดของนักเรียนหญิง ทำให้โอโดกาวะต้องถูกติดตามจากทั้งตำรวจและยากูซ่า

ซีรีส์อนิเมะผลิตโดยสตูดิโอโอแอลเอ็ม และ P.I.C.S. ออกอากาศทางช่องทีวีโตเกียวและ เอที-เอ็กซ์ในประเทศญี่ปุ่นตั้งแต่เดือนเมษายนถึงมิถุนายน พ.ศ. 2564 ก่อนหน้าที่จะออกอากาศ มังงะที่ตีพิมพ์โดยสำนักพิมพ์โชงากูกังเริ่มวางจำหน่ายในเดือนมกราคม พ.ศ. 2564 และตีพิมพ์ในนิตยสาร*ซูพีเรียร์ดัลพานา*จนถึงเดือนกรกฎาคม พ.ศ. 2565 ภาพยนตร์อนิเมะ *อ็อดแท็กซี่: อินเดอะวูดส์* ออกฉายในประเทศญี่ปุ่นในเดือนเมษายน พ.ศ. 2565 

ซีรีส์อนิเมะมีรูปแบบพากย์เสียงภาษาไทยฉายทางช่องทางการของป็อบส์ในเว็บไซต์ยูทูบ

เนื้อเรื่อง
-----------

เรื่องราวมีฉากเป็นโลกของสัตว์ที่เป็นมานุษยรูปนิยม บอกเล่าเรื่องราวของโอโดคาวะ คนขับรถแท็กซี่ที่เป็นวอลรัสอายุ 41 ปี ซึ่งถูกพ่อแม่ทอดทิ้งตั้งแต่เรียนอยู่ชั้นประถมศึกษา โอโดคาวะไม่ชอบการเข้าสังคม แต่ก็มักจะสนทนากับสัตว์อื่น ๆ ที่มาใช้บริการแท็กซี่ในการเดินทางไปส่ง ณ ที่ต่าง ๆ ทั่วกรุงโตเกียว การสนทนาของโอโดคาวะกับเหล่าผู้โดยสารนำไปสู่การล่วงรู้เหตุประหลาดลึกลับและรุนแรงจำนวนมาก รวมถึงเรื่องการหายตัวไปของเด็กนักเรียนหญิงคนหนึ่ง และจากคดีเด็กนักเรียนหญิงหายตัวไปนี้เองที่ทำให้โอโดคาวะถูกติดตามทั้งจากทางตำรวจและยากูซ่า

ตัวละคร
-------

โอโดคาวะ ฮิโรชิ (小戸川宏, *Odokawa Hiroshi*)
ให้เสียงโดย: นัตสึกิ ฮานาเอะ (ญี่ปุ่น); เฉลิมพล แพทย์คดี (ไทย)
วอลรัสคนขับแท็กซี่วัยกลางคน
ชิราคาวะ มิโฮะ (白川美保, *Shirakawa Miho*)
ให้เสียงโดย: ริโฮะ อีดะ
อัลปากาพยาบาลหญิงสาวที่คลินิกของโกริคิ
โกริคิ อายูมุ (剛力歩, *Gōriki Ayumu*)
ให้เสียงโดย: เรียวเฮ คิมูระ
กอริลล่าแพทย์วัยกลางคน
คาคิฮานะ เอจิ (柿花英二, *Kakihana Eiji*)
ให้เสียงโดย: คัปเป ยามางูจิ
ชะนีมือขาววัยกลางคนผู้ทำงานเป็นภารโรงและเป็นเพื่อนร่วมดื่มของโอโดคาวะ
นิไคโด รุย (二階堂ルイ, *Nikaidō Rui*)
ให้เสียงโดย: ซูซูโกะ มิโมริ
สุนับพูเดิลนักร้องนำของวงมิสเทรีคิส
อิจิมูระ ชิโฮะ (市村しほ, *Ichimura Shiho*)
ให้เสียงโดย: โมเอกะ โคอิซูมิ
แมวคาลิโกสมาชิกของวงมิสเทรีคิส
มิตสึยะ ยูกิ (三矢ユキ, *Mitsuya Yuki*)
ให้เสียงโดย: มานัตสึ มูรากามิ
แมวดำสมาชิกของวงมิสเทรีคิส
ไดมอน เค็นชิโร่ / ไดมอน โคชิโร่ (大門堅志朗 / 大門幸志朗, *Daimon Kenshirou / Daimon Koushirou*)
ให้เสียงโดย: โคเซ (พี่ชาย), อาเซ (น้องชาย)
พี่น้องฝาแฝดเมียร์แคตที่ทำงานเป็นตำรวจด้วยกัน
ชิบางากิ เค็นซูเกะ (柴垣謙介, *Shibagaki Kensuke*)
ให้เสียงโดย: ยูซูเกะ
หมูป่าหนึ่งในคู่หูดาราตลกโฮโมเซเปียนส์
บาบะ อัตสึยะ (馬場 敦也, *Baba Atsuya*)
ให้เสียงโดย: อัตสึฮิโระ สึดะ
ม้าหนึ่งในคู่หูดาราตลกโฮโมเซเปียนส์
คาบาซาวะ ไทจิ (樺沢太一, *Kabasawa Taichi*)
ให้เสียงโดย: ทากาชิ
ฮิปโปโปเตมัสแคระนักศึกษามหาวิทยาลัยผู้เสพติดสื่อสังคม
ฮาราดะ ทาเอโกะ (原田タエ子, *Harada Taeko*)
ให้เสียงโดย: โทโมโกะ มูรากามิ
จิ้งโจ้หญิงเจ้าของร้านอิซากายะที่โอโดคาวะมักไปดื่ม
ฟุคุโมโตะ ไดจิ (福本大地, *Fukumoto Daichi*)
ให้เสียงโดย: เคซูเกะ ทาไก
แพนด้ายักษ์ดาราตลก
คอนโด ชิเงยูกิ (近藤繁之, *Kondou Shigeyuki*)
ให้เสียงโดย: ฟีนิกซ์
เสือชีตาห์ดาราตลก
โดบุ (ドブ, *Dobu*)
ให้เสียงโดย: เค็นจิ ฮามาดะ
ลิงบาบูนเกลาดาอันธพาล
อิมาอิ ชุน (今井旬, *Imai Shun*)
ให้เสียงโดย: โคได ซาไก
สกังก์ผู้เป็นแฟนเพลงคนแรก ๆ ของวงมิสเทรีคิส
ทานากะ ฮาจิเมะ (田中一, *Tanaka Hajime*)
ให้เสียงโดย: โซมะ ไซโต (ญี่ปุ่น); Aleks Le (ไทย)
เสือพูมาผู้อยู่ในทีมพัฒนาวิดีโอเกม
ยามาโมโตะ ฟุยุกิ (山本冬樹, *Yamamoto Fuyuki*)
ให้เสียงโดย: มาโกโตะ ฟูรูกาวะ
หมาจิ้งจอกแดงผู้จัดการของวงมิสเทรีคิส
เซคิงุจิ โทโกะ (関口東吾, *Sekiguchi Togo*)
ให้เสียงโดย: ชาโดะ โฮริอิ
หมีขั้วโลกสมาชิกของแก๊งยากูซ่า ทำหน้าที่เป็นองครักษ์ของยาโนะ
คุโรดะ ชิเงรุ (黒田茂, *Kuroda Shigeru*)
ให้เสียงโดย: ทากายะ คูโรดะ (ญี่ปุ่น); Bob Carter (ไทย)
สมเสร็จหัวหน้าแก๊งยากูซ่า
คานอน (花音, *Kanon*)
ให้เสียงโดย: อามาเนะ ชิโอมิยะ
แมวลายสลิดนักรับจ้างอิสระผู้มีความฝันจะเป็นไอดอล
เรนะ (玲奈, *Rena*)
ให้เสียงโดย: ชิกะ คางูระ
กระต่ายนักรับจ้างอิสระ
ยาโนะ ฮารุฮิโตะ (矢野治人, *Yano Haruhito*)
ให้เสียงโดย: METEOR
เม่นคู่ปรับของโดบุที่อยู่ในแก๊งยากูซ่าเดียวกัน
นากาชิมะ ซาโตชิ (長嶋聡, *Nagashima Satoshi*)
ให้เสียงโดย: มาฮิโระ ทากาซูงิ
ยีราฟนักเรียนมัธยมปลายผู้ชื่นชอบคู่หูตลกโฮโมเซเปียนส์ มักเขียนจดหมายถึงโฮโมเซเปียนส์เกือบทุกสัปดาห์

อ้างอิง
-------

1. ↑  VaVaがアイドルソングをプロデュース、アニメ「オッドタクシー」のキャラソンCD発売（動画あり）. *Natalie*. Natasha, Inc. April 6, 2021. สืบค้นเมื่อ May 9, 2021.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23  Mateo, Alex (March 16, 2021). "Original Anime Odd Taxi Announced with Cast, Staff, Promo Video, Manga". *Anime News Network*. สืบค้นเมื่อ January 15, 2021.
3. ↑  @AleksLeVO (February 21, 2022). "I voice Hajime Tanaka in the English dub of ODD TAXI" (ทวีต). สืบค้นเมื่อ February 21, 2022 – โดยทาง ทวิตเตอร์.
4. ↑  @BillMillsap (March 22, 2022). "Bob Carter as Kuroda" (ทวีต). สืบค้นเมื่อ March 23, 2022 – โดยทาง ทวิตเตอร์.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
* อนิเมะ*อ็อดแท็กซี่* (พากย์ไทย) ที่ป็อบส์ อนิเมะ ไทยแลนด์
* *อ็อดแท็กซี่* (อนิเมะ) ที่เครือข่ายข่าวอนิเมะ